Järgnev saade on valminud tänu J.Meyeri teenistuspartnerite toele
IGAPÄEVAELU RÕÕMUD
Mu tänane sõnum on väga lihtne - sul on kõik, mis tarvis!
Pöördu kellegi poole ja ütle: "Sul on kõik, mis tarvis!"
Ütle: "Mul on kõik, mis tarvis!"
Hirm selle ees, et sa pole piisav,
on eeldavasti üks suurimaid hirme, mis inimestel on.
Ütlen seda veelkord - hirm selle ees, et sa pole piisav...
Mõtted sellest, et ma pole keegi, ma ei suuda, mul pole, ma ei teinud,
mul on puudu sellest ja tollest.
Sarnane mõtteviis röövib meilt tõe selle kohta, kes me oleme Kristuses.
Me tõesti peame tegema vahet oma olemuse ja tegude vahel,
sest kui usud Jeesusesse,
oled sa nii palju enamat, kui su tehtud vead.
Meie identiteet peitub Temas,
nii et kõik, kes Tema on ja mida Ta omab,
on seaduslikult ka meie.
See on pandud me sisse uuestisünni kaudu
ja me elame seda kui protsessina iga päev välja.
See on otsekui öelda: me saame selleks, kes me juba oleme
Me saame selleks, kes me juba oleme,
kuid me juba oleme seda samal ajal, kui selleks alles saame.
Aamen?
Meil on nii palju asju, mille osas me ei usu, et meil need on,
kuna me tahame neid näha.
Kuid Jumal tahab, et me esmalt usuks neisse
ja alles siis me ka näeme.
Hirm ebapiisavuse ees.
Jumal annab meile alati, mida vajame,
et suudaksime teha, mida Ta palub meil teha,
kui me vaid nõustuksime Temaga.
Kui Jumal ütleb, et Tal on kõik kontrolli all,
siis Tal ka on kõik kontrolli all.
Kui Jumal ütleb, et Ta on, siis Ta on.
Vahet pole, mida mina mõtlen või tunnen,
või isegi, mida keegi teine arvab.
Kui Jumal ütleb, et Tal on miski kontrolli all,
siis nii ka on.
Öelge: "Sain aru."
2 Peetruse 1:3
"Tema jumalik vägi on meile kinkinud kõik,
mis on vajalik eluks ja vagaduseks,
tema tundmise kaudu,
kes meid on kutsunud omaenese kirkuse ja väärikusega."
Sõna "kirkus" tähendab Jumala parima ilmsiks saamist.
Vaatame veelkorra seda salmi.
"Tema jumalik vägi..."
See tuleb läbi Tema armu ja halastuse mitte läbi ühegi meie teo.
"...on meile kinkinud kõik..."
Öelge: "Kõik."
"...mis on vajalik eluks ja vagaduseks."
St et Jumal on andnud mulle kõik, mida ma vajan,
et elada parimat võimalikku elu, mida elaes elada.
Ta tegi seda omaenda headuse ja mitte minu headuse tõttu.
Ütle: "Sain aru."
Johannese 16:15
"Kõik..."
Ütle: "Kõik."
"Kõik, mis on Isal, on minu päralt."
Armas aeg!
Pean olema aus ja tõdema,
et seda lõiku isegi siin teie ees lugedes,
ma tõesti usun seda kogu oma südamest,
kuid mu mõistusel on raskusi sellest aru saamisega.
Ma tõesti usun seda!
Kuid mu mõistusel on raskusi sellega.
Seetõttu peaksime tõesti õppima,
kuidas elada oma südame ja mitte mõistuse põhjal.
Huuuh, oli see alles hea mõte!
Kui me tõesti õpiksime elama oma südame ja mitte mõistuse põhjal,
siis millist elu me alles elada võiks!
Oma südames ma ju usun.
Ma tõesti usun!
Et mul on kõik, mis tarvis, et elada võidukat elu.
Ma küll alati ei tunne nii ega käitu vastavalt,
kuid ma usun seda!
See on selge mu jaoks.
Ma usun, et mul on kõik, mis tarvis.
Usun, et suudan kõik, mis tarvis, läbi Kristuse, kes on mu jõud.
Ma küll alati ei mõtle nii,
kuid ma usun seda.
Pane üks käsi oma kõhu ja teine oma pea peale.
Kui paljud mõistavad,
et nende kahe koha vahel on suur erinevus?
Kui elad mõistuse tasandil...
Ons' keegi sulle kunagi öelnud: "Oh, mulle torkas just pähe!"
No see on küll viimane koht, kust oma informatsiooni ammutada!
Olgu see siis sinu või minu peast.
Anna mulle midagi, mis lähtub sügavalt su vaimust;
jaga minuga tõde ja mitte vaid oma arvamusi.
"Kõik, mis on Isal, on minu päralt,
seepärast ma ütlesin, et ta - Jumala Vaim,
võtab minu omast ja kuulutab teile."
Jeesus ütleb: "Kõik, mis on Isa oma, on ka minu
ja ma annan selle ka teile."
Ütle: "Sain aru."
Kui aga vaatame lähemalt seda laiendatud tõlget,
siis Ta ütleb siin,
et Püha Vaim ilmutab neid asju meile.
Tema teeb need nähtavaks meile
ja mis veelgi toredam - Ta kannab need meile üle.
Selleks, et midagi edukalt üle kanda, peab teisel pool olema vastuvõtja.
Nii et, tead mis?
Ma õpin, kuidas olla suurepärane vastuvõtja.
Ära anna mulle midagi, mida sa ei taha, et ma vastu võtaks,
sest ma olen väga hea vastuvõtja.
Vahel, kui püüad kedagi õnnistada, ütleb ta: "Oh mis sa nüüd! Pole tarvis!"
Ma kohe kindlasti pole selline!
Ma ütlen avalisüli: "Suur tänu!"
Aamen?
Ma edastan teleri kaudu elumuutvaid sõnumeid,
kuid kui su kodus pole vastuvõtjat, ei jõua need ka sinuni.
Paljud meist püüavad ikka veel saada midagi,
mida meil pole vaja saada.
Peame peatuma ja mõistma, et Jeesusel on see juba olemas
ja seetõttu on see ka meil olemas, kuna Ta on juba andnud selle meile.
Me peame selle vaid vastu võtma.
Aga kuidas?
Läbi uskumise.
Kui uurida sõna "uskuma",
siis see tähendab tegelikult "vastu võtma"
ja sõna "vastu võtma" tähendab "uskuma".
Nii et kui olen usklik, olen vastuvõtja
ja kui olen vastuvõtja, olen ka usklik.
"Sündigu teile teie usku mööda."
Tahan rääkida täna sinu uskumisest.
Ma ei tea, mis kõik saab maailmas sündima.
Kuid mis iganes see ka poleks, ma ei karda seda,
sest usun, et Jumal annab meile kõik, mida vajame
just siis, kui seda vajame.
Ma ei tea, võib-olla saab vaid palju head sündima,
kuid juhul, kui mitte,
siis ma olen juba häälestanud end...
Galaatlaste 3 ptk's on öeldud,
et peame häälestama oma meeled ja hoidma neid häälestatuna.
Seega olen häälestanud end mõttele,
et loodetavasti saan kõik, mida tahan,
aga kui ka mitte,
siis olen juba ette ära otsustanud, et olen sellest hoolimata õnnelik.
Olen juba otsustanud, et usun Jumalasse sellest hoolimata,
kas näen oma tervenemist siin maa peal või mitte.
Võib-olla saan selle kätte alles hetkel, mil igavikku astun,
kuid ma usun juba praegu, et olen terveks tehtud
ja mitte keegi ei saa seda võtta minult.
Olen häälestanud end sellele,
et mu usk ei tugine sellele, mida näen siin maa peal.
Üks naine ütles mulle lõuna ajal midagi.
Naine, keda olen tundnud pikka aega;
kes on Jumala naine ja armastab Jumalat;
kes palvetab ja on helde andja.
Ometi on tal heroiinisõltlasest poeg
ja mida iganes ka nad poleks proovinud teha,
ta lihtsalt jätkab pidevalt valede asjade tegemist.
Küsisin, kuidas ta pojal läheb ja ta vastas, et poeg on vanglas.
Ta rääkis oma närvi probleemidest ja erinevatest muredest poja pärast,
kuniks mõistis, et ta kas peab lõpetama selle,
või poja probleem röövib ka tema elu.
Las ma öelda sulle midagi.
Lõpeta oma elu rikkumine kellegi teise valede valikute tõttu!
Sa ei saa sundida kedagi armastama Jumalat.
Küsisin sellelt naiselt, kuidas ta end tunneb
ja ta vastas, et pole viga.
Ja siis lisas midagi, mis oli minu meelest nii hea.
Ta ütles: "Jumal kas tervendab mu poja
ja aitab kõik korda seada,
või mitte.
Kuid üht või teistpidi - minuga on kõik hästi."
Osad teist võivad nüüd mõelda:
"On see vast alles üks uskmatuse ja kahtluste märk!"
Ei ole. Sest mida ta tegelikult ütleb, on:
"Ei mina ega Jumal saa kontrollida mu poja valikuid."
Jah, Jumal teeb kõik, mis saab, et aidata sel poisil teha, mis õige,
kuid isegi, kui see ei lähe nii,
on naine juba otsustanud,
et ta armastab siiski Jumalat, on rõõmus, kannab vilja
ega kaota oma usku vaid seetõttu, et asjad ei ole nii nagu tema tahaks.
Keegi teist peab samuti sellest mõttest aru saama,
sest sa lased oma rõõmul sõltuda sellest,
mida keegi teeb või ei tee;
või kas sa näed midagi sündimas või mitte.
Me näeme neid asju ja kõik me mõtted koonduvad nendele
neile muudkui mõeldes ja mõeldes.
Me tahame teada, miks?
"Ma ei saa aru, miks? Miks ometi? Miks?"
Kuid tead, mis?
"Miks"-küsimused ei saa kunagi siin maa peal otsa.
Usaldusega käivad alati kaasas vastamata küsimused.
Me elus on alati midagi, mida me ei mõista,
kui tahame omada usku Jumalasse.
Hirm mittepiisavuse ees on kui öelda:
"Ma kardan läbikukkumist."
Kardan, et ma pole piisav
ja mul pole seda, mis tarvis.
Nii et ma parem üldse ei üritagi,
selle asemel, et üritada ja põruda.
Õpetussõnad 24:16
"Sest õige langeb seitse korda ja tõuseb üles."
Ütle: "Ma tõusen taas üles."
Kui inimene tõesti teab, kes ta on Kristuses,
kui sina seda tead,
siis see ei tugine sellele, mida sa tunned.
Vahel lavale tõustes kogen täit võidmist ja täit hoogu
ning teinekord on jälle tunne: "Mida värki?"
Kuid ma pean sellest üle olema.
Ma pean teadma, et ma olen võitud.
Pean teadma, et olen Jumala poolt kutsutud.
Pean teadma, kes ma olen Kristuses.
Küsimus pole mitte mõistuse, vaid südame teadmises.
"Sündigu sulle su uskumist mööda."
Jeesus tahab, et me palvetaks ja usuks.
Püüa tuvastada, kellega on järgnevas loos tegu?
"Kui olin 7-aastane, sunniti me peret kodust lahkuma.
Tänu mingile seadusandlusele.
Pidin 9-aastaselt tööle hakkama, et toetada oma perekonda.
Olles alles väike, häbelik poiss, kaotasin oma ema.
Olles 22-aastane, kaotasin oma töö poemüüjana.
Tahtsin minna juurat õppima, kuid mul polnud piisavalt haridust.
23-aastaselt sattusin võlgadesse, olles äripartner ühes väikepoes.
3 aastat hiljem mu äripartner suri, jättes mulle kaela suured võlad,
mille tagasi maksmiseks kulus aastaid.
Olles 28-aastane ja 4 aastat romantilises suhtes,
palusin oma sõbratari kätt, kes vastas mulle eitavalt.
Olles 37-aastaselt kolmandal katsel, valiti mind lõpuks USA Kongressi.
2 aastat hiljem kandideerisin uuesti, kuid mind ei valitud enam.
Tolleks ajaks kogesin närvivapustust.
41-aastaselt kogesin lisaks niigi õnnetule abielu
täiendavat südamevalu, kuna mu 4-aastane poeg suri.
Aasta hiljem kandideerisin USA Maa-ametisse ja kaotasin.
45-aastaselt kandideerisin senatisse ja kaotasin.
Mõni aasta hiljem kandideerisin asepresidendiks
ja kaotasin.
49-aastaselt kandideerisin taas senatisse
ja kaotasin.
51-aastaselt valiti mind Ameerika presidendiks.
Kes ma olen?
Mu nimi on Abraham Lincoln."
Wau!
Usun, et ainus viis, kuidas ta selle kõigega hakkama sai,
oli see, et ta oli jumalamees
ja ta pidi teadma, kui väga Jumal teda armastab.
Kui sa tead;
kui su sees on see ilmutuslik teadmine,
et Jumal armastab sind
ja see ei sõltu sinu tegudest - ei su edust ega läbikukkumistest,
ei sellest, kas sind valitakse või mitte,
siis sul pole ka probleemi
pidevate kukkumiste ja jälle tõusmistega.
Sest sa tead, et sa oled armastatud.
Sa ei pea midagi tegema selleks,
sest sa juba tead, kes sa oled
ja mitte keegi ei saa seda röövida sinult.
See, mida iseendast arvad, on nii palju olulisem,
kui see, mida keegi teine sinust arvab.
Meie maine taevas on nii palju olulisem
kui meie maine siin maa peal.
Ma ei tea, kuidas on sinuga, kuid ma tahan olla kuulus taevas.
See on palju olulisem kui olla kuulus siin maa peal.
1 Johannese 4:18
Oleme rääkinud palju hirmust,
mistõttu peame vaatama seda piiblisalmi.
"Armastuses pole mingit kartust ja kohutavaid asju pole olemas..."
Las ma peatuda siin samas, öeldes,
et kohutav on kartuse väga lähedane sugulane.
Seetõttu tahan julgustada sind, et kui siit koju lähed,
siis las kohutav kaduda su sõnavarast.
Ära vaata suurt hunnikut musti nõusid,
öeldes, et sind kohutab nende pesemine.
"Mu jaoks on kohutav minna poodi."
"Pesu pesemine on nii kohutav."
"Arvete maksmine on nii kohutav."
"Ummikutes istumine tööle sõidu ajal on kohutav."
Ära mitte katsugi öelda, et koju minek on kohutav!
Sest osad teist mõtlevad juba praegu:
"Siin on nii imeline olla, et lausa kohutav on koju minna!"
Ütle pigem: "Kõik on nüüd selge.
Mul on kõik, mis tarvis,
et minna koju ja omada head, võidukat suhtumist.
Suudan tulla toime nii nõude, arvete, pesu kui mähkmetega.
Suudan elada oma mehega,
kes pole veel päris selline nagu tahaksin."
"Ma suudan kõik Kristuses, kes on mu jõud
ja mul on kõik olemas."
Ärge sundige mind alla teie sekka tulema!
Uskumise vägi.
Muide, sa võid uskuda just seda, mida sa uskuda tahad.
Ja kui juba uskuda,
siis pigem seda, millest sulle ka kasu on.
Muide, palju kergem on uskuda, et suudad kui seda, et ei suuda.
Palju kergem on uskuda, et oled kui seda, et sa pole.
Jumala süsteemis on usk alati see, mis juhib.
Tunded tulevad sellele järgi,
asjade ilmsiks saamine tuleb sellele järgi,
kuid usk on alati see, mis juhib.
Usk on alati see, mis astub välja sellesse, milles veel väga kindelgi pole
Usk ei jää turvalisse paati,
vaid võtab riske ja kasutab juhust,
kuna usk on otsustanud olla kõik, mis tal olla annab.
Tuginedes teie lugudele,
kus ütlete, et armastate mind ja ma meeldin teile;
et tähendan te jaoks seda, teist ja kolmandat
ning olen muutnud te elu.
Kuid teil pole aimugi,
kui hirmuäratavalt tavaline ja normaalne ma olen.
Vahel kuskil ringi käies,
tormab keegi kisades mu poole: "Appi, te olete Joyce Meyer!"
Ja ma mõtlen: "Mmmm, jaa, ma olen tõesti Joyce Meyer."
- Me armastame sind Joyce!
Kuid tegelikult olen ma täpselt samasugune nagu teie.
Ja teie olete nagu mina,
Me kõik oleme üks suur sasipundar,
kelle sees elab Jeesus.
Nii et sul on kõik, mis tarvis.
Kui minu ja sinu vahel ongi mingit erinevust
ja mitte, et seda peaks olema,
aga kui on,
siis seda seetõttu, et mina olen otsustanud uskuda
ja sa pole oma usus veel päris kindel.
Sa võid olla üle oma katkisest minevikust,
kui otsustad uskuda,
et su minevikus pole midagi,
mis suudaks sind takistada nautimast võrratut tulevikku.
Sa ei saa kuulata, mida teised sulle räägivad.
Ei saa ka kuulata oma mõtteid ja tundeid
ega kogemusi.
Sa võitled mõõgaga, mis sul on.
Võitled oma mõõgaga Saatana valede vastu.
Olen koguaeg rääkinud teile,
kui oluline on kuulutada Jumala Sõna kõva häälega välja.
Ma ei tea, kas teil on sellest ehk juba kõrini või mitte,
kuid mul ükskõik - ma ei vaiki nagunii.
Me peame õppima, kuidas vastata Saatanale.
Aamen?
Koju minnes pole sul kõike seda kena muusikat
ja armsaid usuõdesid istumas su ümber.
Kui aus olla - sind ootavad ees samad segadused, mis sealt lahkudes
Me ei saa viibutada oma võluvitsakest kõige üle.
Kuid isegi, et olukorrad pole muutunud,
siis sina oled!
Sina oled saanud tugevdatud ja julgustatud;
sina oled saanud uut väge.
Täiuslik armastus ajab hirmu välja.
Vaatame uuesti 1 Johannese 4:18, kuna see jäi meil lõpetamata.
"Armastuses ei ole kartust,
vaid täiuslik armastus ajab kartuse välja,
sest kartuses on karistus,
aga kartja ei ole saanud täiuslikuks armastuses."
Ehk siis, kui mu elus on endiselt hirmu,
vajan ma veelgi sügavamat ilmutust sellest, kui väga Jumal mind armastab
Sest tõde on selles, et meiega ei saa juhtuda midagi,
mida Jumal ei saaks pöörata meie kasuks ühel või teisel moel,
kuniks meie jätkame uskumist.
Las ma öelda midagi, mida oleks hea meelde jätta.
Seni, kuni sina jätkad uskumist, jätkab Jumal oma töö tegemist.
Ja kui me üldse midagi tegema peame,
siis seda, et me ei lase Saatanal röövida oma usku.
Las ma öelda sulle midagi.
Vaimumaailmas on üks paikapandud strateegia.
Strateegia, mille kallal Saatan on aastasadu töötanud
ja mille ainus ja peamine eesmärk
on panna inimesi elama tuginedes oma mõistusele
ja mitte oma südamele.
Panna neid mitte uskuma.
Kõik on võimalik sellele, kes usub.
Mida Jumal meilt ootab?
Johannese 6:29 ütleb:
See ongi Jumala tegu,
et te usute temasse, kelle ta on läkitanud.”
Mulle meeldib see!
Mu enda peas keerles koguaeg see küsimus:
"Mida Sa, Jumal, tahad, et ma teeksin?
Mida Sa tahad, et ma teeksin?"
"Mu olukorrad paraneksid kindlasti,
kui ma vaid leiaks õige asja, mida teha!"
Olete te ka mõelnud nii?
Ja siis üks väike deemon istus mu õla peal, kisendades:
"No mida sa siis teed? Mida sa siis teed?
Mida sa siis teed? Mida sa siis teed?"
Ja siis mu sõbrad küsisid: "Mida sa siis teed? Mida sa siis teed?"
Kuid me ei ela selle põhjal, mida teha,
vaid selle põhjal, mis on juba tehtud!
Jeesus ütles, et see on lõpetatud,
nii et küsimus pole enam selles, mida ma tegema pean.
Jah, ma teen ikka midagi,
kuid mitte selleks, et panna Jumalat end armastama,
vaid seetõttu, et Ta juba armastab mind.
Jumal on meile juba andnud kõik, mida me vajame,
et olla elus edukad.
Kuid meie hirm mittepiisavuse ees takistab meil kogemast kõike seda,
mis Jumalal on varuks me jaoks.
Peame mõistma, et see sama vägi, mis äratas Kristuse surnuist,
elab ka meie sees.
Täna pakume sulle õpetust, mis aitab sul minna välja maailma
ja olla seal inimene, kes Jumal tahab, et sa oleks.
Selle pealkiri on: "Julge, enesekindel ja vapper".
Usun, et me kõik vajame seda.
Komplekti kuulub 5 CD'd, millele lisaks saadame ka kandekoti,
milles kanda kõiki neid CD'sid, või mida iganes muud, mis tarvis.
Täname, et olid koos meiega täna.
Armastame ja hindame sind
ning oleme põnevil sellest, mida Jumal on su elus tegemas.
Oled sa valmis ületama oma hirmud
ning jätma selja taha kõik oma ebakindlused?
Joyce'i 5 CD-seeria: "Julge, enesekindel ja vapper"
aitab sul seista silmitsi oma hirmudega.
Ära lase millelgi takistada Jumala tahte täitumist oma elus.
Tellimaks endale nii see CD-komplekt kui kandekott,
võta meiega ühendust ekraanil oleva info abil.
2015. a toimus naistekonverents "Armasta elu",
kus räägiti teekonnast, mis on täis erinevaid võimalusi.
See teekond uuendab me meeli, kõnet, tujusid ja suhtumisi,
mistõttu ole sinagi valmis mõtlema kõigele, mis võimalik.
Joyce ütles:
Üks väike sõnakuulelikkuse tegu
võib algatada su elus terve imede seeria,
mida sa ei suuda uskudagi!
Kui mõtled Jumalale, muretsemata homse pärast,
mõistad ka korraga, et Tema ongi juba homses.
Hoia Jumala ligi ja Tema hoiab sinu ligi!
Ma vajan hoida Jumala ligi, sest vajan, et Tema hoiaks minu ligi.
Ülistust tegid:
Avastasime üheskoos teekonda, mis Jumalal on meie jaoks.
Vaata uute konverentside infot Joyce'i kodulehelt, mis on ekraanil.
Lootus on tegelikult ootus, et midagi head saab sündima su elus.
Kui oled täis lootust, pole sinus maad muretsemisele,
ärevusele ega hirmule.
Kuidas oleks ühe uue mõtteviisiga, mis on täis lootust!
Sa ei pea mõtlema iga mõtet, mis su pähe torgatab,
vaid sa võid ise valida oma mõtteid.
Vali siis täis lootus,
vaadates, kuidas Jumal võimsalt tegutsema hakkab.
Raamat "Olgu su lootused kõrged!" nüüd saadaval.
Tänu teie abile
on meil Joyce Meyeri teenistusena au ja eesõigus
aidata neid imearmsaid lapsi Indias.
Nad on lihtsalt nii imelised, et armu või ära!
Vaadake neid imelisi nägusid ja naeratusi!
Nende laste lood juba on midagi!
Muide, 9 neist õpilastest lähevad peagi suurlinna ülikooli.
Joyce Meyer'i teenistuse IT-eksperdid töötavad täie rauaga selle nimel,
et uuendada programme, kiirendada videote vaatamist jne.
Kas keegi soovib veel kohvi?
Olen kohe tagasi.
Vaata, mida uut meil on pakkuda!
Tähendad me jaoks rohkem kui arvatagi võid!
Oleme tänulikud oma sõpradele ja partneritele,
kes muudavad selle ülemaailmse teenistuse võimalikuks.
Üheskoos toidame näljaseid, riietame vaeseid
ja jagame evangeeliumit kõigi rahvastega.
Võta meiega ühendust juba täna, et saada infot kõige toimuva kohta
ja hakka meie partneriks,
jagades Kristuse armastust üle maailma.
Tõlge: Anne-Ly Raukas
Nähtud saade valmis tänu J.Meyeri teenistuspartnerite toele.